**Brendan Eich** on yhdysvaltalainen ohjelmoija ja yritysjohtaja.
Hän kehitti Netscapella JavaScript-ohjelmointikielen.
Myöhemmin Eich oli perustamassa Mozilla-projektia ja toimi sen teknologiajohtajana. Hänet nimitettiin Mozilla Corporationin toimitusjohtajaksi maaliskuussa 2014, mutta hän joutui pian eroamaan asemastaan poliittis-uskonnollisten mielipiteidensä vuoksi ja jätti koko projektin. Tämän jälkeen Eich perusti Brave-selainta kehittävän Brave Softwaren.

Eich kasvoi Palo Altossa. Hän suoritti yliopistotutkinnon Santa Clara Universitylla ja maisterin tutkinnon tietojenkäsittelytieteestä Illinois’n yliopistossa 1985, jonka jälkeen hän palasi Kaliforniaan ja sai paikan Silicon Graphicsilla. Hän työskenteli Silicon Graphicsilla sen mennessä pörssiin 1986. Myöhemmin hän työskenteli kolme vuotta MicroUnitylla. Hän sai työpaikan Netscapella huhtikuussa 1995, kun yhtiössä oli vain 120 työntekijää. Tuolloin Eichillä oli jo 11 vuotta työkokemusta ja hän oli miljonääri. Netscapen tarkoitus oli kehittää selaimessa toimiva skriptikieli automatisoimaan verkkosivuja ja lisäämään dynaamisuutta. Eich suunnitteli JavaScriptin kesäkuussa 1995 vähän yli viikossa. Sen nimi oli aluksi Livescript, mutta joulukuussa 1995 nimi vaihdettiin Sun Microsystemsin siunauksella JavaScriptiksi. Sunin Java oli suunnattu uudelleen web-käyttöön 1994 ja Netscape oli sen ensimmäinen lisensoija.

Eich oli aiemmin kehittänyt ohjelmointikielen yliopistossa syntaksia opiskellessaan. SGI:llä hän kehitti kielen laajentamaan verkonvalvontatyökalujen toiminnallisuutta. Alkuperäisenä ideana oli tehdä selaimeen Scheme-tulkki. Kuitenkin kielen syntaksiksi tuli Java-syntaksi. Muita vaikuttimia olivat Awk ja Perl. Objektien prototyypit lainattiin Self-kielestä.

Syksyllä 1996 Eich kirjoitti Netscapen SpiderMonkey-JavaScript-moottorin ja pysyi tuotteen omistajana vuoteen 2011.
Vuonna 1998 Eich suostutteli Netscapen julkaisemaan selaimensa koodin avoimena lähdekoodina. Hän perusti Mozilla-projektin Jamie Zawinskin kanssa. Mozillalla Eich toimi pääarkkitehtina ja teknologiajohtajana.

24. maaliskuuta 2014 Mozilla nimitti Eichin Mozilla Corporationin toimitusjohtajaksi.
Tämä aiheutti sekä protesteja Mozillan sisällä että ulkoisia boikotteja, koska paljastui että roomalaiskatolinen Eich oli lahjoittanut 1 000 dollaria kampanjalle, joka kannatti Proposition 8 -nimellä tunnettua lakiehdotusta. Ehdotus olisi toteutuessaan määritellyt avioliiton Kaliforniassa laillisesti vain miehen ja naisen väliseksi, käytännössä kieltäen avioliitot homoseksuaaleilta. Puolet säätiön johtokunnan jäsenistä erosi.
Eich erosi 3. huhtikuuta 2014.

Marraskuussa 2015 Eich perusti Brave Softwaren saatuaan 2,5 miljoonaa sijoituksia.

Lähteet
-------

* 
* 

### Viitteet

1. ↑
2. ↑  Casimir Saternos, Client-Server Web Apps with JavaScript and Java: Rich, Scalable, and RESTful, Chapter 2-
3. ↑
4. ↑  L. Peter Deutsch, Coders at Work, 149-
5. ↑
6. ↑
7. ↑
8. ↑


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Alankomaat

 |
|  |
| Tieteilijät | 
* Association for Computing Machinery
* DBLP
* Scopus

 |
|  |
| Muut | 
* IdRef

 |

 |